Kambro Accommodation & Farm Stall | Resensies
4.7 uit 5van 306 resensies vir Kambro Accommodation & Farm Stall
Elna B - Jan 2022
Kambro Accommodation & Farm Stall's terugvoer
Suhannie B - Des 2021
Mona V - Des 2021
Cathleen H - Des 2021
Rayno C - Okt 2021
Leon K - Okt 2021
Ronel O - Okt 2021
Hernene D - Okt 2021
Lauren L - Mei 2021
Jacolet G - Mei 2021
Lanie D - Apr 2021
Philip D - Mrt 2021
Willem S - Mrt 2021
Anca S - Jan 2021
Ek en my man was aangenaam verras met Kambro Farm se oornagfasilitetite.
Alles wat ons nodig gehad het was daar. Baie privaat en goeie diens.
Lynette S - Des 2020
Dit bly 'n lekker ervaring om so in die stilte en natuur te oornag.
Sandra H - Des 2020
Lekker rustige plekkie en sal dit definitief aanbeveel.
Uitstekende oornagfasiliteite. Personeel is uiters behulpsaam en baie vriendelik.
Baie dankie vir puik oornagverblyf. Ons sal vir seker weer daarvan gebruik maak. Mag julle net van krag tot krag gaan in die nuwe jaar.
Baie netjiese en rustige oorslaapplekkie.
Vriendelike diens. Heerlike tuisgebakte broodjie. Pragtige en netjiese eenheid. Baie lekker en gerieflike oorslaapeenheid.
Nét die plek vir oornagverblyf.
Vriendelike en vinnige inklok. Netjiese en skoon verblyf met alles wat jy nodig het.
Laetitia C - Nov 2020
Fantastiese akkommodasie en plaasstal.
Fantastiese verblyf, heerlike lamspasteie, pragtige goed om in die winkeltjie te koop en heerlike speelarea. Ons het Kambro se lamsosaties, wors en rashers gebraai en kan dit ook definitief aanbeveel. Ons het in die houthuisie tuisgegaan. Dit is pragtig gemeubileer, het als wat mens benodig en is die ideale oornagplek.
Annatjie B - Nov 2020
Dis my tweede keer by Kambro en dit het soos altyd aan my verwagtinge voldoen. Vriendelike diens, baie netjies en die feit dat aandete gereed staan is so 'n bonus.
Julle is altyd welkom! Karoogroete!
Frans V - Nov 2020
Ons was doodmoeg en het die Karoo-stilte werklik geniet.
Toeristevriendelik. Die padstal was tot laat op 'n Sondag oop. Ons het vooraf vir aandete gereël en dit was in die eenheid se yskas. Louis was baie professioneel en gasvry. Die eenheid was baie netjies en het oor al die nodige toerusting beskik. Die vars melk in die yskas vir koffie/tee was 'n verrassing.
Goeie plek om te oornag tussen Gauteng en Wes-Kaap.
Goeie verblyf in die Karoo.
Baie oulike oornagstop.
Netjiese, skoon en gerieflike verblyf! Die gratis varsgebakte broodjie met aankoms was 'n aangename verrassing en die tjoppies, slaai en braaibroodjies 'n wenner! Dankie ook vir die vriendelike personeel! Ons was aangenaam verras!
Beste Chris, dit was vir ons 'n voorreg om julle hier te kon ontvang. Ons is ook bly dat julle jul verblyf by ons geniet het en die Karoo saam met ons kon waardeer. Ons sien uit na julle volgende besoek. Mooi loop! Groete.
Kambro het al my verwagtinge oortref. Dit was so die moeite werd. Alles wat jy nodig het. Skoon. Baie vriendelik en behulpsaam.
Beste Annatjie, baie dankie vir jou positiewe terugvoering. Dit was vir ons baie aangenaam om julle hier te ontvang. Kom gerus weer! Karoogroete
Excellent location along the N12.
Ideal stopover and sufficient privacy.
Annette M - Okt 2020
Heerlike rustigheid wat jou begroet na 'n dag se langpad. Die Karoo se stilte en die gerief van die huisie was 'n bonus.
Na die heeldag se ry was die rustigheid wat die Karoo jou bied 'n lafenis! Met die aankoms by Kambro kon ons dadelik die vuur aansteek en slaaie (vooraf bestel) saam met ons vleis geniet. Ons het 'n baie gerieflike oornag gehad.
Andre N - Okt 2020
Dit is nou al ons hoeveelste keer wat ons hier bly en sal bly terug gaan. Dit is 'n ongelooflike plek. Die lekker skaap tjop by die winkel en dan 'n lekker braai die aand.
Antoinette V - Okt 2020
Kan met grootste gerustelling aanbeveel
Huisies is almal netjies en privaat. Mooi skoon binne. Kambro het sommer die aand vir ons heerlike tjops gebraai en slaaie voorsien. Was na 'n lang dag se reis met klein kinders nie eers nodig om te kommer oor kosmaak die aand nie.
Mira L - Sep 2020
Skoon en alles wat 'n mens nodig het.
Ons oornag altyd by Kambro padstal op pad Kaap toe. Hulle is billik en die huisies is baie skoon met alles wat 'n mens nodig het, en boonop op 'n plaas geleë. Daar is goeie veiligheidsmaatreëls. 'n Mens kan op die dag van aankoms 'n braaipak met slaai vir aandete reël, of van hul heerlike skaap- of springbokpasteie, ook met slaai. Ons neem altyd die pasteie, en hulle is heerlik!
Carl D - Sep 2020
Kamer was gerieflik, skoon en welkom.
Kambro verblyf is gerieflik naby aan die grootpad en tog stil. Plaas omgewing is mooi en rustig. Die chalets is regtig waarde vir geld. Aandete in die vorm van etes wat in die kamer geniet kan word het gewerk.
Heila B - Aug 2020
Die lekkerste plek om oor te slaap.
Ons het nog al die jare wat ons oorgeslaap het dit verskriklik geniet. Die lekkerste is om jou vars broodjie te kry saam met botter. Die skilpadjies is ook uit die boonste rakke (nie die vierbeen skilpadjie nie).
Liewe Heila. Dit is altyd SO aangenaam om julle weer te sien veral na die lang wag na die lockdown. Ons is bly dat julle weereens julle verblyf geniet het. Ons sien uit na die volgende kuier. Kambro groete Wilma
Santie S - Mrt 2020
'n Regte oase na 'n lang pad.
Baie vriendelike diens en eenhede baie skoon en netjies.
Petrus G - Feb 2020
Wonderlike gerief en ervaring.
Daar was regtig alles wat mens kan benodig. Vriendelike Louis het vooraf geskakel en ons hartlik ontvang. Net die ontbytkoffie was substandaard - baie sterk en nie vars gemaal en gemaak nie. Die geskenkbroodjie maak egter daarvoor op!
Beste Petrus, dit was vir ons aangenaam om julle hier te ontvang.
Ons maak gebruik van Nespresso masjiene en sal of kan nie "ou" koffie voorsit aan gaste nie omdat die pods net een keer gebruik kan word. Vra gerus vir 'n flouer koffie volgende keer. Ons het verskeie sterktes. Jammer hieroor! Tot 'n volgende keer!
Francois R - Feb 2020
Van die die beste diens denkbaar by 'n oornagstop.
Beste Francois, wat 'n belewenis was dit vir ons om julle hier te ontvang en julle beter te leer ken. Dit was vir ons lekker om die mooie Karoo met julle te deel. Tot volgende keer. Karoo-groete
Francois G - Feb 2020
Opregte Karoo-gasvryheid op pad Mosselbaai toe.
Retha G - Feb 2020
'n Belewenis in die Karoo. Veral die sonsondergange en besies wat sing.
Kambro het sy eie karakter met vriendelike mense en lekker springbok pies. Stop gereeld daar, daar is ook baie lekker tuisgebak wat mens na jou ouma laat verlang.
Beste Retha, dit was vir ons so aangenaam om julle weer te sien! Dit is altyd vir ons 'n hoogtepunt wanneer gereelde kliënte kom oë wys en by ons kuier. Dankie ook vir jou positiewe kommentaar. Ons hoop om julle binnekort weer te sien. Groete
Belinda W - Jan 2020
Wilma was very accommodating regarding our unexpected change of dates.
Hello Belinda, thank you so much for your positive comment. We will always try to accommodate our guests. Please drop in for another visit! Kind Regards
'n Lekker, rustige en veilige plek om te rus.
Kambro is 'n doelgeskikte plek om te bly. Uiters netjies, moderne toebehore en kompak, dis 'n moet vir die reisiger op die N12. Daar's 'n goed toegeruste padstal. Maar dit is die vriendelike, hulpvaardige diens van die staf wat tref - baie dankie Loius.
Beste Sydney. Wat 'n voorreg was dit vir ons om julle hier te ontvang en te ontmoet! Dankie dat jy waardering het vir dit wat ons bied. Dit is altyd lekker om gaste met ope arms in die Karoo te verwelkom en tuis te laat voel. Ons sien uit na julle volgende kuier by ons.
Pleasant country en-route stop.
Comfortable accommodation with farm stall selling Karoo lamb.
Hallo Rick. Dit was vir ons 'n heerlikheid om kennis te maak en julle met ons karoogasvryheid te bederf.
Hannes F - Jan 2020
Ek het sedert die negentigerjare toe die eerste twee eenhede gebou is, by verskeie geleenthede van die verblyf gebruik gemaak en kan slegs met lof van die kwaliteit, netheid en gasvryheid getuig. Die toevoeging van die lugreëling is uiters welkom. Ek beveel met vrymoedigheid die verblyf aan.
Beste Hannes, dankie vir jou positiewe kommentaar. Ons waardeer dat jy raaksien dat ons moeite doen om ons standaard hoog te hou en dat ons graag al ons gaste gasvry wil ontvang en hulle 'n regte Karoo ervaring te gee. Ons sien uit na julle volgende verblyf by ons. Groete Wilma.
Jurie P - Jan 2020
Goeie ligging vir oorbly tussen Kaapstad en Gauteng.
Chelma S - Jan 2020
Rustig, heerlik en gasvry.
Dit was aangename ervaring om te rus na 'n lang dag se ry. Die pasteie was ongelooflik lekker, net jammer daar was nie genoeg om saam te neem huis toe nie. Alles was baie skoon en netjies.
Andre P - Jan 2020
Na 'n lang dag agter die stuur was dit heerlik om te kon afsaal en die heerlike skoon geriewe te kon benut. Die lugversorging het lafenis gebied terwyl dit buitekant 'n snikhete 37 was. Op pad terug sal ek weer stop om proviand (konfyt, blatjang) te kry vir gebruik by die huis.
Ludi V - Jan 2020
Kambro sal ek aanbeveel, die rustigheid en gasvryheid sal jy nie sommer kan verbeter nie.
Charmaine M - Jan 2020
Die restaurant en kafee maak die plek waardevol.
N12 is gerieflik naby en die moeite werd.
Ons was eers bekommerd toe ons in Britstown aangekom het, maar het toe gesien die plek is 'n hele paar km uit die dorp geleë. Dit is baie rustig en veilig daar en die akkommodasie was ruim genoeg. Die kospakkies wat hulle op bespreking voorsien is uit die boonste rakke en ons het van die braaipakkies met slaai en braabroodjies gekoop wat ons self gebraai het by die eenheid.
Dit was goed toegerus, huisie skoon en lekker koel met lugversorging. Die winkel het iets van als.
Beste Leon, dankie vir jou positiewe terugvoering. Ons is bly dat julle jul verblyf by ons in die Karoo geniet het. Dit was aangenaam om julle hier te ontvang. Ons hoop om julle sommer gou weer te sien. Groete, Wilma.
Liandi S - Jan 2020
Lekker oornag met mooiste sonsondergang.
Eenheid het alles wat mens nodig het en is ideaal om te oornag tot jou volgende bestemming.
Janique S - Jan 2020
Ongelooflike lekker oornagplekkie. Personeel is uiters vriendelik en hulpvaardig! Die huis was ook pragtig skoon!
Fantasties! 'n Moet vir almal!
Ronel C - Des 2019
Friendly staff, welcoming and unit well prepared. Fresh farm bread with butter provided! Refreshing place in the Karoo. Will visit again!
Hallo Ronel, baie dankie vir jou positiewe terugvoering. Dit was vir ons 'n voorreg om julle te ontvang en is so bly dat julle jul verblyf by ons geniet het. Wees verseker van ons gasvryheid elke keer wanneer julle kom kuier. Groete Wilma
A W - Des 2019
Puik. Ek sal enige tyd daar bly.
Beste André, dit was baie aangenaam om julle hier te ontvang. Al is die karoo tans baie droog, bly dit 'n voorreg om die stilte en skoonheid met almal te deel. Dankie vir die positiewe terugvoering. Ons glo ons gaan julle sommer binnekort weer sien. Groete, Wilma.